༄༅། ། དག་ལ་དབང་འབྱོར་བཤེས་གཉེན་དུ་མ་ཡིས། ། རྗེས་བཟུང་བཤད་སྒྲུབ་
འཕྲིན་ལས་འོད་དཀར་གྱིས། ། བློ་བཟང་ཆོས་ཚུལ་རྒྱ་མཚོ་འཕེལ་མཛད་པ། ། རྗེ་བཙུན་
བླ་མའི་ཞབས་ལ་གསོལ་བ་འདེབས། ། འཕགས་བོད་མཁས་གྲུབ་ཚོགས་ལས་ལེགས་
བརྒྱུད་པའི། ། མདོ་སྔགས་སྙན་བརྒྱུད་གདམས་པའི་ཆུ་བོ་ཀུན། ། ཟབ་ཡངས་ཐུགས་ཀྱི་རྒྱ་
མཚོར་རྟག་འབབ་པ། ། གདམས་པའི་བང་མཛོད་འཛིན་ལ་གསོལ་བ་འདེབས། ། རྒྱ་ཆེན་
མཁྱེན་དང་བརྩེ་བའི་སྤྲིན་རུམ་ལས། ། ཟབ་རྒྱས་ཆོས་ཚུལ་གྲུ་ཆར་འབེབས་པ་ཡིས། །
ཐར་འདོད་ཞིང་བའི་རེ་བ་སྐོང་མཛད་པ། ། སྨྲ་བའི་དབང་ཕྱུག་དམ་པར྾། ། སྡོམ་གསུམ་
དག་པའི་ཐུགས་ཀྱི་ཀ་ལ་ཤར། ། རྨད་བྱུང་ཉམས་དང་རྟོགས་པའི་ཨ་མྲྀ་ཏ། ། ཡོངས་འཁྱིལ་
དུས་མཐར་བྱོན་པའི་ས་ར་ཧ། ། གྲུབ་པའི་དབང་ཕྱུག་དམ་པར྾། ། བསླུ་མེད་མཆོག་
གསུམ་ཐུགས་རྗེའི་བྱིན་རླབས་དང་། ། བཀའ་སྡོད་དམ་ཅན་སྲུང་མའི་འཕྲིན་ལས་མཐུ། །
བདག་སོགས་གདུལ་བྱའི་དད་མོས་རྟེན་འབྱུང་གིས། ། དཔལ་ལྡན་བླ་མ་བསྐལ་བརྒྱར་
ཞབས་བརྟན་ཤོག ། ཚུལ་དེའི་མཐུ་ལས་ཡངས་པའི་རྒྱལ་ཁམས་སུ། ། ཕན་བདེའི་འབྱུང་
གནས་རྒྱལ་བའི་བསྟན་པ་དར། ། སྙིགས་མའི་རྒུད་པ་མཐའ་དག་ཉེར་ཞི་ཞིང་། ། དགེ་
ལེགས་ཤིས་པས་ཕྱོགས་ཀུན་ཁྱབ་གྱུར་ཅིག ། བདག་སོགས་སྐྱེ་བའི་ཕྲེང་བ་ཐམས་ཅད་
དུ། ། བཤེས་གཉེན་དམ་པས་འབྲལ་མེད་དགྱེས་བཞིན་དུ། ། རྗེས་བཟུང་ས་ལམ་བགྲོད་པ་
མཐར་ཕྱིན་ནས། ། ཁྱབ་བདག་སྐུ་བཞིའི་གོ་འཕང་མྱུར་ཐོབ་ཤོག ། ཅེས་བསྟན་པའི་རྩ་ལག་དམ་
པ་ངེས་པ་དོན་གྱི་དགེ་བའི་བཤེས་གཉེན་ཆེན་པོ། ༧ རྗེ་ངག་དབང་ཆོས་འཕེལ་དཔལ་བཟང་པོའི་ཞལ་སྔ་ནས་
ཞབས་བརྟན་གསོལ་འདེབས་མདོར་བསྡུས་འདི་ནི། དོན་གཉེར་ཅན་འགའ་ཞིག་ནས་བསྐུལ་བར་བརྟེན། ༧ ཀིརྟིའི་
། སྤྲུལ་མིང་བ་སུ་མ་ཏིའི་མིང་ཅན་གྱིས་དད་པས་ཀུན་ནས་བསླངས་ཏེ་སྦྱར་བ་དགེ་ལེགས་སུ་གྱུར་ཅིག །
7

བླ་མ་དམ་པའི་ཞབས་བརྟན་གསོལ་འདེབས་ཀྱི་སྐོར།